
Latvijas Republika

Valmieras NOVADA pašvaldībaS IEPIRKUMA KOMISIJA
Nodokļu maksātāja reģistrācijas kods 90000043403, Lāčplēša iela 2, Valmiera, Valmieras novads, LV-4201

Tālrunis 64210686, e-pasts: iepirkumi@valmierasnovads.lv, www.valmierasnovads.lv

	Konkursa/Iepirkuma dalībnieki



Datums skatāms laika zīmogā. Nr.3.1.1/26/204
Skaidrojums pretendentiem par atklātu konkursu VNP 2026/079AK

Valmieras novada pašvaldības Iepirkuma komisija (turpmāk – Komisija) 25.06.2026.          Elektronisko iepirkumu sistēmā ir saņēmusi jautājumus par atklāta konkursa VNP 2026/079AK “Valmieras 5. vidusskolas pārbūves būvprojekta izstrāde un autoruzraudzība” (turpmāk – Konkurss) nolikumu.

Komisija sniedz atbildes uz saņemtajiem jautājumiem:


1.jautājums:

Lūdzam Iepirkuma komisiju izskatīt iespēju pagarināt piedāvājumu iesniegšanas termiņu par vismaz 2 (divām) kalendārajām nedēļām.

Vēršam uzmanību, ka iepirkums ir izsludināts 2026. gada 19. jūnijā, savukārt tūlīt pēc izsludināšanas sekoja valsts svētku un brīvdienu periods no 20. līdz 24. jūnijam, kas būtiski samazināja pretendentiem faktiski pieejamo laiku piedāvājuma sagatavošanai.

Šobrīd piedāvājumu iesniegšanas termiņš ir noteikts 2026. gada 6. jūlijā, tādējādi faktiskajam piedāvājuma sagatavošanas darbam ir pieejams ļoti ierobežots laika periods.

Papildus norādām, ka iepirkuma ietvaros Pretendentiem ir jāapkopo un jāiesniedz apjomīga dokumentācija, tostarp jānodrošina apliecinājumi par vairākiem speciālistiem, jāapkopo informācija par speciālistu savstarpējo sadarbības pieredzi, jāveic tehniskās dokumentācijas izvērtēšana, kā arī jāizstrādā ekonomiski pamatots cenu piedāvājums. Minēto dokumentu sagatavošana prasa būtisku laika resursu un koordināciju ar iesaistītajiem speciālistiem.

Ņemot vērā iepirkuma sarežģītību, kvalifikācijas un vērtēšanas kritēriju apjomu, kā arī nepieciešamību nodrošināt pēc iespējas plašāku konkurenci un kvalitatīvu piedāvājumu sagatavošanu, lūdzam Iepirkuma komisiju pagarināt piedāvājumu iesniegšanas termiņu vismaz par 2 (divām) kalendārajām nedēļām.

Atbilde:
Atklāta konkursa “Valmieras 5. vidusskolas pārbūves būvprojekta izstrāde un autoruzraudzība” iepirkuma priekšmets nav unikāls un izteikti specifisks, attiecīgi nolikumā izvirzītas iepirkuma priekšmetam atbilstošas vispārīgas pretendentu kvalifikācijas prasības un vērtēšanas kritēriji. Ņemot vērā iepriekš minēto, Iepirkuma komisija uzskata, ka piedāvājumu iesniegšanas termiņš līdz 2026. gada 6. jūlijam ir pietiekošs piedāvājuma sagatavošanai un netiks pagarināts.

2.jautājums:

Konkursa nolikuma 5.1.4. punktā noteikts, ka Pretendentam līguma izpildē jānodrošina vismaz viens interjera dizaineris.

Lūdzam Iepirkuma komisiju precizēt prasību attiecībā uz interjera dizaineri, jo nolikumā nav noteiktas konkrētas kvalifikācijas, izglītības vai profesionālās pieredzes prasības šim speciālistam.

Lūdzam skaidrot:

1.
Kāda izglītība, profesionālā kvalifikācija vai pieredze tiks uzskatīta par atbilstošu interjera dizainera prasībai?

2.
Kādi dokumenti Pretendentam jāiesniedz, lai apliecinātu šī speciālista atbilstību?

3.
Vai par atbilstošu šai prasībai tiks uzskatīts sertificēts arhitekts, kuram ir pieredze interjera risinājumu izstrādē?

Vēršam uzmanību, ka saskaņā ar būvniecības praksi un normatīvo regulējumu arhitekta kompetencē ietilpst arī telpu funkcionālo un interjera risinājumu izstrāde. Līdz ar to prasība par atsevišķa interjera dizainera piesaisti var būt nepamatoti ierobežojoša gadījumos, kad attiecīgos darbus pilnvērtīgi spēj nodrošināt sertificēts arhitekts.

Ņemot vērā minēto, lūdzam Iepirkuma komisiju precizēt nolikuma prasību vai veikt attiecīgus grozījumus, paredzot, ka interjera dizainera funkcijas var pildīt arī sertificēts arhitekts ar atbilstošu pieredzi interjera risinājumu izstrādē.

Atbilde:
Paskaidrojam, ka saskaņā ar konkursa nolikuma 5.1.4. punktu atbilstošu profesionālo kvalifikāciju darbu izpildē iesaistāmajam speciālistam – interjera dizainerim – tiks uzskatīta kvalifikācija – iegūta izglītība interjera dizaina jomā.

Ievērojot iepriekš minēto, apliecinām, ka  par atbilstošu tiks uzskatīts izglītību apliecinošs dokuments, kas nepārprotami apliecina speciālista kvalifikāciju interjera dizaina jomā.

Par atbilstošu šai prasībai tiks uzskatīts arī sertificēts arhitekts, kuram ir pieredze interjera risinājumu izstrādē.

Vienlaikus vēršam uzmanību, ka Projektēšanas uzdevuma 20. punkts paredz detalizēti izstrādātus interjera risinājumiem skolas gaiteņiem, vestibilam, kāpņu telpām un projektētajām mācību klasēm atbilstoši Projektēšanas uzdevumā dotajām norādēm.
Gatavojot piedāvājumu atklātam konkursam VNP 2026/079AK “Valmieras 5. vidusskolas pārbūves būvprojekta izstrāde un autoruzraudzība”, pretendentiem jāņem vērā atbildēs sniegtie skaidrojumi.
Komisijas priekšsēdētājs

